
ประกาศองค์การบริหารส่วนตำบลสระแก้ว       
เรื่อง  ประกวดราคาจ้างเหมาก่อสร้างอาคารเรียนศูนย์พัฒนาเด็กเล็กบ้านเราะ  หมู่ที่ ๓  
ตำบลสระแก้ว   อำเภอท่าศาลา  จังหวัดนครศรีธรรมราช 
ด้วยระบบอิเล็กทรอนิกส์ 
.........................................

            ด้วยองค์การบริหารส่วนตำบลสระแก้ว  อำเภอท่าศาลา จังหวัดนครศรีธรรมราช มีความประสงค์จะประกวดราคาจ้างเหมาก่อสร้างอาคารเรียนศูนย์พัฒนาเด็กเล็กบ้านเราะ  หมู่ที่ ๓    ตำบลสระแก้ว    อำเภอท่าศาลา     จังหวัดนครศรีธรรมราช  ด้วยระบบอิเล็กทรอนิกส์  ขนาดกว้าง  ๒๐  เมตร ยาว  ๒๐  เมตร  รายละเอียดข้อกำหนดและแบบแปลนขององค์การบริหารส่วนตำบลสระแก้ว  พร้อมติดตั้งป้ายประชาสัมพันธ์โครงการตามแบบองค์การบริหารส่วนตำบลสระแก้ว จำนวน  ๑  ป้าย 
            ราคากลางของงานก่อสร้างในการประกวดราคาด้วยวิธีการทางอิเล็กทรอนิกส์ครั้งนี้  เป็นเงินทั้งสิ้น  ๒,๕๐๐,๐๐๐.๐๐ บาท (-สองล้านห้าแสนบาทถ้วน-)  ราคากลางของทางราชการดังกล่าว  ไม่ถือว่าผูกพันที่ผู้เสนอราคาจะต้องพิจารณาไปตามนั้น  ผู้เสนอราคาจะต้องรับผิดชอบในการถอดแบบและคำนวณราคางานเอง  จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้    
 
           ผู้มีสิทธิเสนอราคาจะต้องมีคุณสมบัติ ดังต่อไปนี้
           ๑. เป็นนิติบุคคล ผู้มีอาชีพรับจ้างทำงานที่ประมูลจ้างด้วยระบบอิเล็กทรอนิกส์ดังกล่าว ซึ่งมีผลงานก่อสร้างประเภทเดียวกันในวงเงินไม่น้อยกว่า  ๑,๒๕๐,๐๐๐.๐๐  บาท  (-หนึ่งล้านสองแสนห้าหมื่นบาทถ้วน-) 
           ๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการหรือหน่วยการบริหารราชการส่วนท้องถิ่นและได้แจ้งเวียนชื่อแล้ว
            ๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น
            ๔. เป็นผู้ที่ผ่านการคัดเลือกผู้มีคุณสมบัติเบื้องต้นในการจ้างขององค์การบริหารส่วนตำบลสระแก้ว
            ๕ .ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่ องค์การบริหารส่วนตำบลสระแก้ว  และไม่เป็นผู้มีประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์    ณ  วันประกาศประมูลจ้างด้วยระบบอิเล็กทรอนิกส์ หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรม ในการประมูลจ้างด้วยระบบอิเล็กทรอนิกส์ครั้งนี้
            กำหนดดูสถานที่ก่อสร้างในวันที่ ๑ มีนาคม  ๒๕๕๕  ระหว่างเวลา  ๑๐.๐๐ น. ถึงเวลา ๑๑.๐๐ น. ณ ศูนย์พัฒนาเด็กเล็กบ้านเราะ หมู่ที่ ๓  ตำบลสระแก้ว  อำเภอท่าศาลา  จังหวัดนครศรีธรรมราช  และกำหนดรับฟังคำชี้แจงรายละเอียดเพิ่มเติมในวันที่  ๑  มีนาคม  ๒๕๕๕  เวลา  ๑๐.๓๐  น.   เป็นต้นไป และในกรณีที่ได้รับคัดเลือกให้เป็นผู้ประมูลงานจ้างได้แต่ไม่ไปดูสถานที่ก่อสร้าง และรับฟังคำชี้แจงเพิ่มเติมในวัน เวลาดังกล่าว  เมื่อมีปัญหาและอุปสรรคในการดำเนินงาน จะยกมาเป็นเหตุอ้างให้พ้นความรับผิดชอบต่อองค์การบริหารส่วนตำบลสระแก้ว  หรือเพื่อผลในการยกเว้นการปฏิบัติตามเงื่อนไขแห่งสัญญาจ้างในภายหลังไม่ได้ และไม่มีสิทธิทักท้วงใด ๆ ทั้งสิ้น

 กำหนดยื่นซองเอกสารประกวดราคาด้วยวิธีการทางอิเล็กทรอนิกส์  ในวันที่  ๑๓  มีนาคม  ๒๕๕๕    ระหว่างเวลา ๐๙.๓๐  น.  ถึง ๑๑.๓๐  น.  ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอท่าศาลา (ห้องสำนักงานท้องถิ่นอำเภอท่าศาลา) จังหวัดนครศรีธรรมราช และกำหนดเสนอราคาในวันที่   ๒๑  มีนาคม ๒๕๕๕  เวลา ๑๐.๐๐ น. เป็นต้นไป
                   /ผู้สนใจติดต่อ..........

-๒-
                      ผู้สนใจติดต่อขอซื้อเอกสารประกวดราคาด้วยวิธีการทางอิเล็กทรอนิกส์  ในราคาชุดละ  ๓,๐๐๐.๐๐ บาท          ได้ที่ ส่วนการคลัง องค์การบริหารส่วนตำบลสระแก้ว  ระหว่างวันที่   ๒๐   กุมภาพันธ์   ๒๕๕๕   ถึง  วันที่   ๒๙   กุมภาพันธ์  ๒๕๕๕  ดูรายละเอียดได้ที่เว็บไซต์  www.gprocurement.go.th   หรือ www.srakaew.go.th  หรือสอบถามทางโทรศัพท์หมายเลข  ๐๗๕-๓๗๕๑๖๒  ในวันและเวลาราชการ
                                    ประกาศ   ณ  วันที่  ๒๐  เดือน กุมภาพันธ์  พ.ศ. ๒๕๕๕

                                (นายวิโรจน์ พิมเสน)
                                นายกองค์การบริหารส่วนตำบลสระแก้ว
